Obveznik: RKP 08282, MB 03031128, OSNOVNA ŠKOLA IVANSKA

43231 Ivanska, Petra Preradovića 2

Razina: 31, Razdjel:000, Djelatnost: 8520 Osnovno obrazovanje

U Ivanskoj, 8. 10. 2021.

 BILJEŠKE UZ FINANCIJSKO IZVJEŠĆE ZA 1.-9. 2021. GODINE

Na osnovu Pravilnika o financijskom izvještavanju u proračunskom računovodstvu (NN 3/15,93/15,135/15,2/17,28/17 i 112/18, 126/19, 145/20 i 32/21) propisani su sadržaj i oblik financijskih izvještaja.

Za razdoblje od 1.-9. 2021. popunjava se i dostavlja FINA-i u elektronskom obliku obrazac: PR-RAS , a za potrebe Škole sastavljaju se Bilješke.

Obrazac PR-RAS se na osnovu njihovog traženja dostavlja i Ministarstvu znanosti i obrazovanja, te Upravnom odjelu za financije Bjelovarsko-bilogorske županije putem e-mail adrese.

Rok za predaju izvještaja FINA-i je 11.10.2021. godine.

Škola ima više izvora financiranja i mjesta prihoda/troška. Najznačajnija sredstva ostvaruje iz državnog i županijskog proračuna. Ostvarujemo i vlastite prihode, prihode za posebne namjene, te prihode od Općine Ivanska.

Vezano za projekte energetske obnove zgrade škole u Ivanskoj i školsko-sportske dvorane u koje smo ušli 2018. godine, ostvarujemo prihode iz Europskog fonda za regionalni razvoj, Fonda za zaštitu okoliša i energetsku učinkovitost, te iz Proračuna Bjelovarsko-bilogorske županije. Na osnovu suglasnosti Bjelovarsko-bilogorske županije kao osnivača, koristimo dozvoljeni minus ( kredit ) na transakcijskom računu odobren od Privredne banke Zagreb u iznosu od 2.700.000,00 kn, sa rokom vraćanja 30.4.2022. godine.

 Također, iz Fonda EU ostvarujemo sufinanciranje plaća pomoćnicima u nastavi, te za projekt Školska shema voće za sve učenike.

Škola ima organiziranu prehranu u školskoj kuhinji, koju uz uplatu roditelja sufinancira EU po projektu Školski obrok za sve, te županija iz svojih sredstava za učenike koji su u riziku od siromaštva.

Energetska obnova školske zgrade u Ivanskoj i školsko-sportske dvorane u Ivanskoj je završena.

Očekuje se značajna ušteda na troškovima energenata i troškovima rada u smjeni, jer je osposobljen učionički prostor za rad u jednoj smjeni od početka škol.god. 2021./22.

Nabavljen je i namještaj za učionice i zbornicu iz sredstava županijskog proračuna.

U ovom izvještajnom razdoblju , uz energetsku obnovu zgrada, borili smo se sa epidemijom CIVID-19 virusa.

Organiziran je prema potrebi rad od kuće, kako za učitelje, tako i za administrativno osoblje.

Razdoblje je završilo sa nastavom u učionicama.

 Bilješkama pojašnjavamo značajnija odstupanja od ostvarenja u istom razdoblju prethodne godine, prikazana u obrascu PR-RAS na propisanim AOP pozicijama.

 Obrazac PR-RAS:

AOP 059 Kapitalne pomoći od izvanproračunskih korisnika u iznosu od 1.303.529 kn od Ministarstva regionalnog razvoja su primljene za plaćanje radova na energetskoj obnovi škole i dvorane.

AOP 122 Prihodi od pruženih usluga su značajno manji, jer ostvarujemo prihode od stanarina jednog stanara zbog prenamjene stambenog dijela zgrade u Ivanskoj u učionički prostor, a školsko-sportska dvorana nije bila u zakupu zbog energetske obnove.

AOP 124 Tekuće donacije su značajno veće jer je Općina Ivanska učenicima ( roditeljima ) financirala nabavu ostalih obrazovnih materijala za škol.god. 2021./22.

AOP 131 Prihodi iz nadležnog proračuna za financiranja rashoda za nabavu nefinancijske imovine su značajno manji, jer su se troškovi radova na energetskoj obnovi plaćali iz kredita koji Škola koristi u obliku minusa na transakcijskom računu.

AOP168 Materijal za tekuće i investicijsko održavanje je značajno veća stavka jer je nakon energetske obnove trebalo osvježavati, popravljati i otklanjati nepredviđene kvarove na opremi i zgradama.

AOP 169 Sitan inventar je značajno manja stavka, jer u ovom razdoblju nije bilo doznaka sredstava od MZO za tu namjenu.

AOP 176 Komunalne usluge su veće jer je nakon obnove ponovno počela uporaba vode, odvoza smeća, te deratizacija i dezinsekcija.

AOP 178 Zdravstvene i veterinarske usluge su veće jer je vršena analiza vode i brisevi ruku i hrane u školskoj kuhinji.

AOP 181 Ostale usluge su značajno veće jer su plaćene usluge tiska Male glagoljske početnice i knjige I ja jesam moslavačko dijete.

AOP 189 Troškovi sudskih postupaka je trošak vezan za tužbu učitelja za isplatu razlike plaće za 12/2015 do 1/2017.

AOP 200 Kamate za primljene kredite od financijskih institucija izvan javnog sektora su značajno veće jer je plaćena interna i eksterna kamata na kredit u obliku dozvoljenog minusa na ŽR škole do 2.700.000 kn ( POOL BBŽ sa Privrednom bankom Zagreb), za potrebe troškova energetske obnove škole i dvorane.

AOP 364 Uredska oprema i namještaj su značajno veća stavka jer je nabavljen učionički namještaj i namještaj za zbornicu iz županijskih sredstava.

AOP 378 Knjige – iznos je značajno manji jer su u uporabi trajni udžbenici za učenike iz prethodne godine ( rok trajanja 4 godine )

AOP 397 Dodatna ulaganja na građevinskim objektima se odnose na plaćanje radova na energetskoj obnovi škole i dvorane u OŠ Ivanska, a iznos u ovom razdoblju je manji jer je glavnina radova i plaćanja vršena u prošloj godini.

AOP 404 Manjak prihoda od nefinancijske imovine – prenesen iz 2020. godine je manjak jer nije ostvaren prihod od nefinancijske imovine, nego su ostvareni prihodi za kapitalna ulaganja vezana za energetsku obnovu zgrada. Taj manjak se pokriva navedenim prihodima.

AOP 630 Višak primitaka od financijske imovine – prenesen iz 2020. godine je višak ostvaren korištenjem kredita ( minus na ŽR ), za pokriće manjka prihoda od nefinancijske imovine, vezano za energetsku obnovu zgrada.

AOP 639 Manjak prihoda i primitaka za pokriće u slijedećem razdoblju se planira pokriti kada se izvrši konačan obračun prihoda i rashoda iz svih izvora financiranja, a osobito prihoda i rashoda vezanim za energetsku obnovu zgrada, u tijeku prvog kvartala 2022. godine u obliku zatvaranja minusa na ŽR škole iz sredstava županijskog proračuna.

AOP 642 i 643 Ukupni priljevi i ukupni odljevi na novčane račune su značajno veći jer je bio veći priljev i odljev sredstava i zbog knjiženja svođenja negativnog salda ŽR na 0 za potrebe popunjavanja podatka u PR-RAS obrascu u svrhu financijskog izvještavanja. Većina priljeva i odljeva sredstava se odnosi na energetsku obnovu zgrada.

Kontakt osoba: Snežana Keserin, računovotkinja, telefon 043227562

Odgovorna osoba: Sunčica Đuričić-Kocijan, ravnateljica

 M.P. i potpis odgovorne osobe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_